open-index/open-wikipedia-markdown huggingface dataset:
Ιωάννης Βούρος

Ο **Ιωάννης Βούρος** (1808 – 1885) ήταν Έλληνας καθηγητής πανεπιστημίου και ιατρός. Μπορεί να θεωρηθεί ως ο θεμελιωτής της νεώτερης ιατρικής στην Ελλάδα.

## Βιογραφικά στοιχεία
Γεννήθηκε στη Χίο την 1η Ιουλίου 1808. Την αρχική του παιδεία την έλαβε στην Ακαδημία της Χίου. Μετά την καταστροφή της Χίου μετακόμισε με τους γονείς του για την Τεργέστη όπου σπόυδασε πειραματική φυσική και Φυσική ιστορία στη Βασιλική Ακαδημία *(Academia Reale)*. Παράλληλα παρακολούθησε ιδιαίτερα μαθήματα λογικής, ρητορικής, λατινικών και ιταλικών. Από το 1825 έως το 1829 σπούδασε ιατρική στο Πανεπιστήμιο της Βιέννης, και διέμενε στην οικία του Έλληνα γιατρού Στέφανου Οικονόμου, στον οποίον αφιέρωσε τη διδακτορική του διατριβή με τίτλο *De pharmacologia Graecorum veterum in genere*. Συνέχισε τις σπουδές του στο Χάλλε, από όπου έλαβε το διδακτορικό του το 1832, και στο Παρίσι. Εκεί γνωρίστηκε με τον Αδαμάντιο Κοραή. Το 1831 επέστρεψε στην Ελλάδα και διορίστηκε νομίατρος Κυκλάδων. Διορίστηκε τακτικός καθηγητής ειδικής νοσολογίας και κλινικής και έγινε ο πρώτος καθηγητής ιατρικής αμέσως μετά τη σύστασή του Εθνικού Πανεπιστημίου το 1837. Δίδαξε ως το 1848, όταν παραιτήθηκε για λόγους υγείας.

Διετέλεσε Πρόεδρος του Ιατροσυνεδρίου και διορίστηκε αρχίατρος και σύμβουλος του Όθωνα. Επίσης, εργάστηκε ως τμηματάρχης του υγειονομικού τμήματος του υπουργείου εσωτερικών.

Μετά τη μεταπολίτευση μετακόμισε επαγγελματικά στην Κωνσταντινούπολη, όπου έχασε μέρος της περιουσίας του στη μεγάλη Πυρκαγιά του Σταυροδρομίου και επέστρεψε στην Ελλάδα.

Απεβίωσε στην Αθήνα στις 28 Ιανουαρίου 1885.

## Συγγράμματα
Έγραψε πολλά αξιόλογα βιβλία, από τα οποία ένα περί χολέρας. Επίσης όλη η υγειονομική νομοθεσία ήταν έργο του. Άλλο έργο του ήταν η ισχύουσα φαρμακοποιία, την οποία σύνεταξε μαζί με τον άλλο καθηγητή της χημείας, Ξάβερ Λάντερερ και τον διευθυντή του Βασιλικού φαρμακείου Γιόζεφ Σαρτόριους. Ενδιαφέρουσα είναι και η αρθογραφία του από την περίοδο που ήταν νομίατρος Κυκλάδων. Τότε δημοσίευσε αρθρο στο περιοδικό *Ασκληπιός* με τίτλο *Νοσολογική κατάστασις των Κυκλάδων κατά το 1834 έτος*, ενώ το άρθρο του *περί γαιοτρεφούς τινός γυναικός* περιγράφει την περίπτωση γυναίκας η οποία τρεφόταν με μεγάλες ποσότητες πηλού για τρία χρόνια.

## Παραπομπές


## Πηγές
*Αθανάσιος Μπασδράς, *Οι γιατροί του Μακρυγιάννη. (Η άσκηση της ιατρικής τα πρώτα μετεπαναστατικά χρόνια)* - Διδακτορική διατριβή, Τμήμα Ιατρικής της Σχολής Επιστημών Υγείας του Αριστοτελείου Πανεπιστημίου Θεσσαλονίκης, Θεσσαλονίκη, 2000, σελ. 134-136
* Ιωάννης Βούρος συνοπτικό βιογραφικό σημείωμα από το Ινστιτούτο Νεοελληνικών Ερευνών
* 
* 

Κατηγορία:Έλληνες ιατροί του 19ου αιώνα
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Έλληνες συγγραφείς του 19ου αιώνα
Ιτέα Ροδόπης

Η **Ιτέα** μετονομασία βάσει ΦΕΚ 119/1957 (Τουρκικά: *Has Köy (Χάσκιοϊ)*, *Χατήσιον*)  είναι ένας μειονοτικός (μουσουλμανικός) οικισμός, περίπου 3 χιλιόμετρα νότια της Κομοτηνής. Οικισμός με αρνητικό πρόσημο στη δημογραφική του ανάπτυξη από το 1981 -για το οποίο διαθέτουμε στοιχεία- έως το 2021, τελευταίο έτος απογραφής, είχε δραστική μείωση του πληθυσμού από 115 σε 70 άτομα.

Τόσο στον οικισμό όσο και στην ευρύτερη περιοχή του Δημοτικού διαμερίσματος πάνω από 70% του πληθυσμού καταγράφτηκε να ασχολείται με τη γεωργία και την κτηνοτροφία και παρατηρείται χαμηλό μορφωτικό επίπεδο .

## Πρόσωπα

* Ιμπραήμ Σερήφ: (1951 -) μουσουλμάνος θεολόγος και ιδιώτης Μουφτής.

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Κομοτηνής
Σφαιρωτό σμήνος του Ηρακλέους

Το **Μεσιέ 13** ή **M13** (γνωστό και ως *NGC 6205* και κάποιες φορές αποκαλείται *Μεγάλο Σφαιρωτό Σμήνος Ηρακλή* και *Σφαιρωτό Σμήνος Ηρακλή*)  είναι σφαιρωτό σμήνος σε απόσταση περίπου 25.000 ετών φωτός στον αστερισμό Ηρακλή. Είναι ένα από τα πιο γνωστά και αξιοσημείωτα σφαιρωτά σμήνη στο βόρειο ουράνιο ημισφαίριο.

## Ιστορικό

Το Μεσιέ 13 ανακαλύφθηκε από τον Έντμουντ Χάλλεϋ το 1714, ο οποίος ανέφερε ότι είναι ορατό με γυμνό μάτι σε μία καθαρή, ασέληνη νύκτα.

### Μήνυμα από το Αρεσίμπο

Το 1974 στάλθηκε από το ραδιοτηλεσκόπιο του Αρεσίμπο ένα μήνυμα προς το Μ13 με σκοπό να επικοινωνήσει με πιθανή εξωγήινη ζωή. Ο λόγος που στάλθηκε στο Μ13 ήταν ότι εξαιτίας της υψηλότερης αστρικής πυκνότητας, οι πιθανότητες να εντοπιστεί ένας πλανήτης με ζωή με υψηλή νοημοσύνη είναι υψηλότερες. Αν και το μήνυμα εστάλη, το Μ13 δεν θα είναι σε εκείνη τη θέση όταν φτάσει. Η αποστολή του μηνύματος ήταν μία επίδειξη της τεχνολογίας και όχι μία πραγματική προσπάθεια να επικοινωνήσουμε.

## Χαρακτηριστικά
Το Μεσιέ 13 έχει διάμετρο περίπου 150 έτη φωτός και αποτελείται από πολλές εκατοντάδες χιλιάδες άστρα. Έχει ηλικία περίπου 14 εκατομμύρια έτη. Το λαμπρότερο άστρο είναι ο μεταβλητός αστέρας V11 με φαινόμενο μέγεθος 11,95. Το πιο παράξενο μέλος του Μ13 είναι ένα νεαρό άστρο με φασματικό τύπο Β2. Η πιο πιθανή εξήγηση είναι ότι το άστρο παγιδεύτηκε βαρυτικά από το σμήνος.

## Δείτε επίσης
* NGC 6207 και IC 4617, δύο γαλαξίες στο ίδιο πεδίο με το Μεσιέ 13
* Μεσιέ 92, ένα άλλο αξιοσημείωτο σφαιρωτό σμήνος στον Ηρακλή

## Παραπομπές


## Αναφορές

## Εξωτερικοί σύνδεσμοι

* Messier 13, Image by Arran Hill
* Messier 13, SEDS Messier pages 
* Messier 13, Galactic Globular Clusters Database page
* Messier 13, High-resolution LRGB image based on 2 hrs total exposure
* Messier 13, Amateur astrophotographer (hgg) photo using the 9.25" Celestron Telescope (85min exposure)
* Messier 13, Image by Waid Observatory
* NightSkyInfo.com - M13, the Hercules Globular Cluster 
* Photometric study of the V2 cepheid in M13
*  Period, Amplitude and Light Curve of V38 in M13
* Great Globular Cluster in Hercules (Messier 13/NGC 6205)
* M13 images taken by Stargazer-Observatory
* M13

Κατηγορία:Σφαιρωτά σμήνη
13
6205
Κατηγορία:Γαλαξίας
Κατηγορία:Ηρακλής (αστερισμός)
Κριός Έβρου

Ο **Κριός** είναι οικισμός της Περιφερειακής Ενότητας Έβρου στη Θράκη.

## Ιστορία
Στον Κριό ήρθαν Έλληνες πρόσφυγες από το Ορτακτσί (*Ortakçı*) της Αδριανούπολης. Έτσι, ενώ το Ορτακτσί το 1877 αριθμούσε 450 κατοίκους, το 1922 έφτασε περίπου τους 1.000 κατοίκους. Όμως η τύχη και η μοίρα των κατοίκων του, συνδέθηκε με αυτήν της Μικράς Ασίας και την Καταστροφή της Σμύρνης.
Τον Οκτώβριο του 1922 αναγκάστηκαν οι κάτοικοι να εγκαταλείψουν τα πάτρια εδάφη τους και να διαμοιραστούν στα τέσσερα χωριά, Μεσοκώμη Σερρών, Μεσοχώρι Κομοτηνής, Βάλτο και Κριό Έβρου.

Ο οικισμός Κριός προϋπήρχε με την τουρκική ονομασία *Kujunli* που σημαίνει στην τουρκική γλώσσα βοσκότοπος αιγοπροβάτων ή κάποια σχετική έννοια με πρόβατο, εξ ου και *Κριός*. Στην απογραφή του 1922 εκ μέρους της τουρκικής διοίκησης, το χωριό είχε 64 κατοίκους, όλοι τους μουσουλμάνοι, και δεν αναφέρεται κανένας χριστιανός.
Όταν οι κάτοικοι ήρθαν από το Ορτακτσί και εγκαταστάθηκαν εκεί το 1923, προσπάθησαν να δώσουν νέα πνοή και προοπτική στον τόπο. Η επιλογή εγκατάστασης έγινε με κριτήριο τα πλούσια εδάφη της περιοχής και τις πολλές πηγές νερού που υπήρχαν – δέκα στον αριθμό. Ακόμη και σήμερα (2010), οι κάτοικοι της ευρύτερης περιοχής έρχονται και προμηθεύονται πόσιμο νερό.

Με τις απογραφές που έγιναν κατά διαφορετικές περιόδους, η δημογραφική εξέλιξη των κατοίκων του χωριού διαμορφώνονταν ως εξής: To 1928 οι κάτοικοι ανέρχονταν σε 161, το 1940 σε 221, το 1951 σε 193, το 1961 σε 261, το 1971 σε 199, το 1981 σε 117, το 1991 σε 113, το 2001 σε 53 και το 2011 σε 40 κατοίκους.
Ο αριθμός των κατοίκων επηρεαζόταν κυρίως από την εξωτερική μετανάστευση προς τις χώρες της κεντρικής Ευρώπης, την τότε Δυτική Γερμανία, Ελβετία και Αυστρία, αλλά και από την εσωτερική μετακίνηση, προς τα Δίκαια, την Ορεστιάδα, αλλά και προς τις πόλεις Αλεξανδρούπολη και Θεσσαλονίκη.

## Εκκλησίες
Η πρώτη εκκλησία του Κριού ήταν αφιερωμένη, όπως και αυτή στο Ορτακτσί, στον Άγιο Γεώργιο και εκείνη που χτίστηκε αργότερα, τιμά τη μνήμη των Αγίων Αναργύρων, Κοσμά και Δαμιανού.

Η μνήμη τους τιμάται την 1η Ιουλίου και την 1η Νοεμβρίου, όπου γιορτάζει και η εκκλησία  του χωριού.

## Δημογραφία
### Οικογενειακά επίθετα
Στον Κριό συναντά κανείς τα κάτωθι επίθετα:
Αλαβάντας, Αμπράσης, Βράτζιας, Γκαγιάς, Γκεζέρης, Δομπαζάς, Δομπάζης, Ευαγγελόπουλος, Καραχρήστος, Μάλαμας, Μαντζιουράς, Μπαμπαχμίδης, Μπεντέζης, Νικολακάκης, Παταλέτης, Ραλούσης, Σίσκος, Στογιαννίδης, Στοϊκίδης, Τσακίρης, Τσαλάστρας, Χαντζής, Χατζής, Χατζίδης και Χατζόπουλος.

## Αρχαιολογία
Στα όρια του χωριού υπάρχουν και είναι χαρακτηρισμένοι από την Αρχαιολογική Υπηρεσία Θράκης τρεις επιτύμβιοι τάφοι. Ο ένας είναι στην τοποθεσία Σημάδι, πάνω από τις βρύσες, ο άλλος λίγο έξω από το χωριό, στον παλιό δρόμο, στη διασταύρωση Δικαίων-Διλόφου, και ο άλλος κοντά στα μνήματα, πάνω στην κορυφή της τούμπας, τοποθεσία "*μαύρα χώματα*" ή "*καρατουπράκι*".

## Πρόσωπα
* Νίκος Αλαβάντας, ποδοσφαιριστής

## Παραπομπές


Κατηγορία:Χωριά της περιφερειακής ενότητας Έβρου
Κατηγορία:Δήμος Τριγώνου
Κατηγορία:Δήμος Ορεστιάδας
Χειμερινοί Ολυμπιακοί Αγώνες 1994

μικρογραφία|Χάρτης των τοποθεσιών διεξαγωγής των Χειμερινών Ολυμπιακών Αγώνων στο Λίλεχαμερ 1994
Οι **Χειμερινοί Ολυμπιακοί Αγώνες του 1994** διοργανώθηκαν στο Λίλεχαμερ της Νορβηγίας από τις 12 Φεβρουαρίου μέχρι και τις 27 Φεβρουαρίου. 

## Πίνακας Μεταλλίων

## Παραπομπές


## Εξωτερικοί σύνδεσμοι
*"Lillehammer 1994". Olympic.org. Διεθνής Ολυμπιακή Επιτροπή.
Μεσιέ 62

Το **Μεσιέ 62** (γνωστό και ως *M62* και *NGC 6266*) είναι σφαιρωτό σμήνος σε απόσταση περίπου 22.500 έτη φωτός στον αστερισμό Οφιούχο. 

## Ιστορικό
Το Μεσιέ 62 ανακαλύφθηκε από τον Σαρλ Μεσιέ στις 7 Ιουνίου 1771 και πήρε την ακριβή θέση του τις 4 Ιουνίου 1779 και αυτή την ημερομηνία έχει στον κατάλογό του. Αλλιώς, θα βρισκόταν στη θέση 49 με 50 στον κατάλογό του. Ο πρώτος  που το ανέλυσε ήταν ο Ουίλιαμ Χέρσελ, που το χαρακτήρισε ως μινιατούρα του Μεσιέ 3.

## Χαρακτηριστικά

Το Μεσιέ 62 έχει διάμετρο περίπου 100 έτη φωτός και έχει ως μέλη τουλάχιστον 90 μεταβλητούς αστέρες εκ’ των οποίων οι περισσότεροι είναι μεταβλητοί τύπου RR Λυρας. Επιπλέον, ο πυρήνας του Μ62 είναι πολύ πυκνός και μάλλον έχει υποστεί κατάρρευση πυρήνα κάποια στιγμή στην ιστορία του, όπως έχει συμβεί στο Μεσιέ 15, Μεσιέ 30 και Μεσιέ 70. Ένα τρίτο χαρακτηριστικό του Μ62 είναι ο μεγάλος αριθμός διπλών αστέρων που εκπέμπουν ακτίνες Χ και διπλά συστήματα αστέρων που αποτελούνται από πάλσαρ. Τέλος, το Μ62 είναι ένα από τα πιο ανώμαλα σμήνη όσον αφορά το σχήμα του. Πιθανή αιτία αυτού του φαινομένου είναι η εγγύτητά του στο γαλαξιακό πυρήνα. Απέχει από αυτόν μόνο 6.100 έτη φωτός.

## Παραπομπές


## Εξωτερικοί σύνδεσμοι

* Messier 62, SEDS Messier pages 
* Messier 62, Galactic Globular Clusters Database page
* M62 on willig.net

Κατηγορία:Σφαιρωτά σμήνη
62
6266
Κατηγορία:Οφιούχος (αστερισμός)
Θερινοί Ολυμπιακοί Αγώνες 1928

Οι **Θερινοί Ολυμπιακοί Αγώνες του 1928** γνωστοί και ως **Αγώνες τις 9ης Ολυμπιάδας**, ήταν μία διεθνής αθλητική διοργάνωση που διεξήχθη το 1928 στο Άμστερνταμ της Ολλανδίας.

## Μετάλλια
Παρακάτω φαίνονται οι δέκα χώρες που κατέκτησαν τα περισσότερα μετάλλια

## Εξωτερικοί σύνδεσμοι

* "Amsterdam 1928". Olympic.org. Διεθνής Ολυμπιακή Επιτροπή.

*
Κατηγορία:Πολυαθλητικές διοργανώσεις το 1928
Κατηγορία:Μεσοπόλεμος
Θερινοί Ολυμπιακοί Αγώνες 1920

Οι **Θερινοί Ολυμπιακοί Αγώνες του 1920** γνωστοί και ως **Αγώνες της 7ης Ολυμπιάδας**, ήταν μία διεθνής αθλητική διοργάνωση που διεξήχθη το 1920 στην Αμβέρσα του Βελγίου.

## Μετάλλια
Οι δέκα χώρες που κατέκτησαν τα περισσότερα μετάλλια είναι οι:

## Εξωτερικοί σύνδεσμοι

* "Antwerp 1920". Olympic.org. Διεθνής Ολυμπιακή Επιτροπή.

Κατηγορία:Αμβέρσα
Κατηγορία:Αθλητισμός στο Βέλγιο
*
Κατηγορία:Πολυαθλητικές διοργανώσεις το 1920
Κατηγορία:Μεσοπόλεμος
Θερινοί Ολυμπιακοί Αγώνες 1912

Οι **Θερινοί Ολυμπιακοί Αγώνες 1912**, οι Αγώνες της 5ης Ολυμπιάδας της σύγχρονης εποχής, διοργανώθηκαν στη Στοκχόλμη της Σουηδίας από τις 5 Μαΐου έως και τις 22 Ιουλίου 1912.
[μικρογραφία|Στιγμιότυπο από τον τελικό των 200 μέτρων ανδρών. Το [χρυσό μετάλλιο κέρδισε ο Ραλφ Κραιγκ από τις Ηνωμένες Πολιτείες.]]
[μικρογραφία|Η [Ρωσία στην τελετή έναρξης.]]

## Ενδιαφέροντα στοιχεία
Δεν υπήρξε διαδικασία επιλογής διοργανώτριας πόλης, καθώς μόνο η Στοκχόλμη εκδήλωσε ενδιαφέρον για τη διοργάνωση αυτή και η ανάθεση από τη Διεθνή Ολυμπιακή Επιτροπή έγινε το 1909.

Η διοργάνωση αυτή ήταν η πρώτη όπου καθιερώθηκε στον στίβο το φωτο-φίνις στον τερματισμό. Επίσης, με τη συμμετοχή της Ιαπωνίας, έγιναν και οι πρώτοι Ολυμπιακοί Αγώνες όπου έλαβε μέρος και χώρα από την Ασία.

Η συνολική διάρκεια της διοργάνωσης ήταν μόλις 16 ημέρες, σε αντίθεση με τις 187 ημέρες (6 μήνες και 4 ημέρες) της προηγούμενης Ολυμπιάδας του 1908, που ήταν και η Ολυμπιάδα με τη μεγαλύτερη χρονική διάρκεια στην ιστορία του θεσμού. Στη συνέχεια, η χρονική διάρκεια των Ολυμπιακών Αγώνων κυμαινόταν μεταξύ 15 και 18 ημερών από το 1928 έως το 1992, και τελικώς καθιερώθηκε οριστικά να διαρκούν 17 ημέρες, ξεκινώντας από το 1996.

## Συμμετέχουσες χώρες
Οι χώρες που συμμετείχαν στους αγώνες της 5ης Ολυμπιάδας ήταν 28. Στον παρακάτω πίνακα βλέπουμε τις χώρες (ο αριθμός των αθλητών σε παρένθεση).

## Μετάλλια
Παρακάτω φαίνονται οι χώρες που κατέκτησαν τα μετάλλια:

## Εξωτερικοί σύνδεσμοι

* "Stockholm 1912". Olympic.org. Διεθνής Ολυμπιακή Επιτροπή.

*
Κατηγορία:Πολυαθλητικές διοργανώσεις το 1912
Χειμερινοί Ολυμπιακοί Αγώνες 1992

Οι **Χειμερινοί Ολυμπιακοί Αγώνες του 1992** διοργανώθηκαν στην Αλμπερβίλ της Γαλλίας από τις 8 Φεβρουαρίου μέχρι και τις 23 Φεβρουαρίου. Ήταν οι τελευταίοι Χειμερινοί Ολυμπιακοί Αγώνες, οι οποίοι διοργανώθηκαν την ίδια χρονιά με τους Θερινούς Ολυμπιακούς Αγώνες. 

## Πίνακας Μεταλλίων

## Εξωτερικοί σύνδεσμοι

* "Albertville 1992". Olympic.org. Διεθνής Ολυμπιακή Επιτροπή.
Χειμερινοί Ολυμπιακοί Αγώνες 1964

Οι **Χειμερινοί Ολυμπιακοί Αγώνες του 1964** διοργανώθηκαν στο Ίνσμπρουκ της Αυστρίας από τις 29 Ιανουαρίου μέχρι και τις 9 Φεβρουαρίου. 

## Πίνακας Μεταλλίων

## Εξωτερικοί σύνδεσμοι

* "Innsbruck 1964". Olympic.org. Διεθνής Ολυμπιακή Επιτροπή.
* 
*  


Κατηγορία:Ίνσμπρουκ
Χειμερινοί Ολυμπιακοί Αγώνες 1976

Οι **Χειμερινοί Ολυμπιακοί Αγώνες του 1976** διοργανώθηκαν στο Ίνσμπρουκ της Αυστρίας από τις 4 Φεβρουαρίου μέχρι και τις 15 Φεβρουαρίου. 

## Πίνακας Μεταλλίων

## Εξωτερικοί σύνδεσμοι

* "Innsbruck 1976". Olympic.org. Διεθνής Ολυμπιακή Επιτροπή.


Κατηγορία:Ίνσμπρουκ
Θερινοί Ολυμπιακοί Αγώνες 1908

[right|thumb|Ο δραματικός τερματισμός του [Ιταλία|Ιταλού μαραθωνοδρόμου Ντοράντο Πιέτρι, στους Ο.Α. του 1908.]]

Οι **Θερινοί Ολυμπιακοί Αγώνες 1908**, οι Αγώνες της 4ης Ολυμπιάδας της σύγχρονης εποχής, διοργανώθηκαν στο Λονδίνο του Ηνωμένου Βασιλείου από τις 27 Απριλίου έως και τις 31 Οκτωβρίου 1908.

## Ενδιαφέροντα στοιχεία
Αρχικά επρόκειτο να διοργανωθούν στη Ρώμη και η επιλογή έλαβε χώρα το 1904, αλλά ακυρώθηκε μετά την έκρηξη του Βεζούβιου στις 7 Απριλίου 1906, με πάνω από 100 νεκρούς, καθώς η κυβέρνηση της χώρας εξαναγκάστηκε να διακόψει την προετοιμασία για τη διοργάνωση, προκειμένου να διαθέσει τεράστια κονδύλια για την αποκατάσταση των πληγέντων και την επανοικοδόμηση της Νάπολης. Τελικώς, η Ρώμη φιλοξένησε τους Ολυμπιακούς Αγώνες του 1960.

Η συνολική διάρκεια της διοργάνωσης του 1908 ήταν 187 ημέρες (6 μήνες και 4 ημέρες), με αποτέλεσμα να γίνει η Ολυμπιάδα με τη μεγαλύτερη χρονική διάρκεια στην ιστορία του θεσμού. Αντιθέτως, στην επόμενη Ολυμπιάδα του 1912 στη Στοκχόλμη η χρονική διάρκεια ήταν μόλις 16 ημέρες. Στη συνέχεια, η χρονική διάρκεια των Ολυμπιακών Αγώνων κυμαινόταν μεταξύ 15 και 18 ημερών από το 1928 έως το 1992, και τελικώς καθιερώθηκε οριστικά να διαρκούν 17 ημέρες, ξεκινώντας από το 1996.

## Συμμετέχουσες Χώρες
Οι συμμετέχουσες χώρες ήταν 22. Αυτές ήταν:

## Μετάλλια
Οι χώρες που κατέκτησαν τα περισσότερα μετάλλια ήταν:

## Αναφορές


## Βιβλιογραφία
* 
* 
* 

## Εξωτερικοί σύνδεσμοι

* "London 1908". Olympic.org. Διεθνής Ολυμπιακή Επιτροπή.

*
Κατηγορία:Αθλητισμός στο Λονδίνο
Κατηγορία:Πολυαθλητικές διοργανώσεις το 1908
Σιδηροδρομικός Σταθμός Αιτωλικού

Ο **Σιδηροδρομικός Σταθμός Αιτωλικού** ήταν σταθμός του ΟΣΕ επί των εξής σιδηροδρομικών γραμμών:
* Κρυονερίου - Αγρινίου, στη χιλιομετρική θέση 26,890 από το Κρυονέρι Λιμένα.
* Αιτωλικού - Κατοχής, της οποίας αποτελούσε αφετηρία.

Ο σταθμός Αιτωλικού πήρε το όνομά του από την πόλη την οποία εξυπηρετούσε, το Αιτωλικό, αλλά βρισκόταν εκτός αυτής, ανατολικά της νήσου του Αιτωλικού στην οποία είναι κτισμένη η κυρίως πόλη του Αιτωλικού. Εγκαινιάστηκε από τους Σιδηροδρόμους Βορειοδυτικής Ελλάδος τον Οκτώβριο του 1890, ενώ αποτελούσε την αφετηρία της γραμμής Αιτωλικού - Κατοχής από το 1912 μέχρι το 1943, οπότε και έκλεισε η γραμμή. Στις 22 Ιουνίου 1944 έγινε μάχη στον σταθμό ανάμεσα στον ΕΛΑΣ και σε αμαξοστοιχία που μετέφερε Γερμανούς. Ο σταθμός Αιτωλικού έκλεισε το 1972 μαζί με τη γραμμή Κρυονερίου - Αγρινίου. Διέθετε μία πλευρική αποβάθρα και βοηθητικές εγκαταστάσεις, ενώ η σημερινή του μορφή ανάγεται στο 2003.

## Παραπομπές


## Πηγές
* *Οι Σιδηρόδρομοι της Κεντρικής Ελλάδας (1869-1969)*, Καλαμαριά: Μουσείο Φωτογραφίας «Χρήστος Καλεμκερής» Δήμου Καλαμαριάς, 2005, ISBN 9608794617.

Κατηγορία:Σιδηροδρομική γραμμή Κρυονερίου - Αγρινίου
Αιτωλικο
Αιτωλικο
Κατηγορία:Αιτωλικό
421 Τσορινγκία

Η **Τσορινγκία (Zähringia)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,78. Ανακαλύφθηκε το 1896 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από τον Οίκο των Τσόρινγκεν (Zähringen).

## Φυσικά χαρακτηριστικά
Οι διαστάσεις της Τσορινγκίας εκτιμώνται σε 11 ως 24 χιλιόμετρα (από δεδομένα του IRAS). Ο φασματικός τύπος της είναι **S** (λιθώδης). Η Τσορινγκία περιστρέφεται γύρω από τον εαυτό της μία φορά κάθε 15 ώρες και 30 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Τσορινγκια
422 Βερολίνα

Η **Βερολίνα (Berolina)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,83. Ανακαλύφθηκε το 1896 από τον Γερμανό αστρονόμο Καρλ Γκούσταφ Βιτ, που παρατηρούσε από το Βερολίνο, και πήρε το όνομά της από την πόλη αυτή. Υπήρξε ο πρώτος από τους δύο αστεροειδείς που ανακάλυψε ο συγκεκριμένος αστρονόμος (ο άλλος είναι ο περίφημος 433 Έρως).

## Φυσικά χαρακτηριστικά
Η διάμετρος της Βερολίνας εκτιμάται σε 20 ως 38 χιλιόμετρα, ενώ η μάζα της εκτιμάται σε 61 τρισεκατομμύρια τόνους για μέση πυκνότητα 2 gr/cm³ και για τη μέγιστη από τις παραπάνω διαμέτρους. Ο φασματικός τύπος της είναι **D**, ενώ το άλβεδό της είναι 0,054. Η Βερολίνα περιστρέφεται γύρω από τον εαυτό της μία φορά κάθε 12 ώρες και 47 λεπτά. Η μέση θερμοκρασία στην επιφάνειά της εκτιμάται σε 85 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Βερολινα
Κατηγορία:Βερολίνο
423 Διοτίμα

Η **Διοτίμα (Diotima)** είναι ένας από τους μεγαλύτερους αστεροειδείς της Κύριας Ζώνης με απόλυτο μέγεθος (όπως ορίζεται για το Ηλιακό Σύστημα) 7,24. Ανακαλύφθηκε το 1896 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια, και πήρε το όνομά της από το πιθανώς συμβολικό (ανύπαρκτο) πρόσωπο Διοτίμα, ιέρεια που δίδαξε τον Σωκράτη. Η ονομασία αυτή δόθηκε από το Astromomisches Rechen-Institut (Ινστιτούτο Αστρονομικών Υπολογισμών) της Γερμανίας, όπως και για άλλους έξι από τους 99 συνολικά αστεροειδείς που ανεκάλυψε ο Σαρλουά.

Από τροχιακής και φασματοσκοπικής απόψεως, η Διοτίμα ανήκει στη σημαντική Οικογένεια αστεροειδών της Ηούς, της οποίας αποτελεί μάλλον το ογκωδέστερο μέλος.

## Φυσικά χαρακτηριστικά
Η διάμετρος της Διοτίμας υπολογίσθηκε σε 208,8 χιλιόμετρα (από δεδομένα του IRAS), ενώ ο Dunham το 2002 με χρήση 15 χορδών από επιπροσθήσεις της Διοτίμας εκτίμησε τις διαστάσεις της σε 171 × 138 χιλιόμετρα. Η μάζα της Διοτίμας εκτιμάται σε 9,53 τετράκις εκατομμύρια τόνους για μέση πυκνότητα 2 gr/cm³, αλλά μπορεί να φθάνει και τα 16. Ο φασματικός τύπος της είναι **C** (ανθρακούχος), ενώ το άλβεδό της είναι 0,051 (από δεδομένα του IRAS). Η Διοτίμα περιστρέφεται γύρω από τον εαυτό της μία φορά κάθε 4 ώρες και 46,5 λεπτά. Η μέση θερμοκρασία στην επιφάνειά της εκτιμάται σε 112 περίπου βαθμούς Κελσίου κάτω από το μηδέν.

Δεχόμενοι μάζα 9,53 τετράκις εκατομμύρια τόνους, η μέση επιτάχυνση της βαρύτητας στον ισημερινό της Διοτίμας είναι περίπου 5,84&nbsp;cm/sec (168 φορές ασθενέστερη από την αντίστοιχη γήινη), ενώ η ταχύτητα διαφυγής 110,4 m/sec (397 χιλιόμετρα την ώρα).

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Διοτιμα
425 Κορνηλία

Η **Κορνηλία (Cornelia)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,9. Ανακαλύφθηκε το 1896 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια.

## Φυσικά χαρακτηριστικά
Η διάμετρος της Κορνηλίας υπολογίσθηκε σε 64 χιλιόμετρα (από δεδομένα του IRAS), ενώ η μάζα της εκτιμάται σε 273 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι άγνωστος, ενώ το άλβεδό της είναι 0,048 (από δεδομένα του IRAS). Η Κορνηλία περιστρέφεται γύρω από τον εαυτό της μία φορά κάθε 17 ώρες και 34 λεπτά, μία μάλλον αργή περιστροφή για αστεροειδή. Η μέση θερμοκρασία στην επιφάνειά της εκτιμάται σε 105 ως 110 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Κορνηλια
Α΄ Γενική συνέλευση των Κρητών

Η **Συνέλευση των Αρμένων** ή **Γενική Συνέλευση των Κρητών** όπως αποκαλέστηκε τότε, ήταν μια σύναξη οπλαρχηγών της Κρήτης που έγινε στο χωριό Αρμένοι Αποκορώνου Χανίων από τις 11 έως τις 21 Μαΐου 1822. Σκοπός της συνέλευσης ήταν η ψήφιση  προσωρινού οργανισμού (συντάγματος) και προσωρινού πολιτεύματος για την διοίκηση της νήσου κατά τη διάρκεια της επανάστασης στα πρότυπα ανάλογων προσωρινών οργανισμών που είχαν δημιουργηθεί στην υπόλοιπη Ελλάδα.

Πρόεδρος της Συνέλευσης ήταν ο Πέτρος Ομηρίδης Σκυλίτσης. Στη Συνέλευση πήραν μέρος 41 πληρεξούσιοι από όλες τις επαρχίες της Κρήτης. Η συνέλευση ψήφισε το "Προσωρινό Πολίτευμα της Νήσου Κρήτης", έναν πρωτοποριακό για την εποχή του οργανισμό που εμπεριείχε επιδράσεις από σημαντικά φιλελεύθερα κείμενα της εποχής, όπως η Διακήρυξη της Ανεξαρτησίας των Ηνωμένων Πολιτειών Αμερικής, τα γαλλικά συντάγματα, η Ελληνική Νομαρχία. Διοικητικά, η Κρήτη χωριζόταν σε τέσσερις επαρχίες με γενικό έπαρχο τον προηγούμενο διοικητή Μιχαήλ Αφεντούλιεφ. Επίσης η συνέλευση διόρισε φροντιστές (υπουργούς).

Μερικοί από τους πληρεξούσιους:
*Δημήτριος Καλλέργης, (Αποκορώνου)

## Πηγές
*Λιμαντζάκης Γιώργος, «Η Συνέλευση των Αρμένων και το Προσωρινό Πολίτευμα της Νήσου Κρήτης, ένα σημαντικό κεκτημένο για την επαναστατημένη Κρήτη», στο Μανόλης Βουρλιώτης, Μανόλης Δρακάκης, Γιάννα Πατρουδάκη (επιμ.), *Κρήτη 1821-1830*, *Αναγνώσεις μιας ατελέσφορης επανάστασης*, Μπαρτζουλιάνος, Αθήνα 2021, σ. 171-208.
*Τσερεβελάκης Γεώργιος, *[http://www.scribd.com/doc/22310055/%CE%99%CE%A3%CE%A4%CE%9F%CE%A1%CE%99%CE%91-%CE%A4%CE%A9%CE%9D-%CE%9A%CE%A1%CE%97%CE%A4%CE%99%CE%9A%CE%A9%CE%9D-%CE%95%CE%A0%CE%91%CE%9D%CE%91%CE%A3%CE%A4%CE%91%CE%A3%CE%95%CE%A9%CE%9D Ιστορία των Κρητικών επαναστάσεων (Βενετοκρατία-Τουρκοκρατία)]*.

Αρμένων
Συνέλευση των Αρμένωνε
Σκορπιός (αστρολογία)

Ο **Σκορπιός** (♏) είναι αστρολογικό ζώδιο, το οποίο συνδέεται με τον αστερισμό του Σκορπιού. Σύμφωνα με τον τροπικό ζωδιακό, ο Σκορπιός καταλαμβάνεται από τον Ήλιο από 23 Οκτωβρίου μέχρι 22 Νοεμβρίου. Στον αστρικό ζωδιακό, ο αστερισμός καταλαμβάνεται κατά την περίοδο από16 Νοεμβρίου έως 15 Δεκεμβρίου. Το ζώδιο απέναντι από τον Σκορπιό είναι ο Ταύρος.

## Μυθολογία
Κατά την Ελληνική Μυθολογία ο **Σκορπιός** ήταν ακόλουθος της θεάς Άρτεμης και ο οποίος με εντολή της δολοφόνησε τον Ωρίωνα. Συμφώνα και με μια άλλη μυθολογική εκδοχή ο Σκορπιός έγινε η αιτία της κατακεραύνωσης του Φαέθωνα από τον Δία.

## Άλλα ζώδια

* **Προηγούμενο** ♎️ Ζυγός
* **Επόμενο** ♐️ Τοξότης

## Εξωτερικοί σύνδεσμοι
* 

Κατηγορία:Αστρολογία
Δανιήλ Κεραμεύς

Ο **Δανιήλ Κεραμεύς** (πέθανε στις 6 Απριλίου 1800) ήταν λόγιος μοναχός του 18ου αιώνα.

## Βιογραφία
Σπούδασε στη Σχολή της Πάτμου και στην Πατριαρχική Ακαδημία της Κωνσταντινούπολης. Δίδαξε κυρίως στην Πάτμο (από το 1769) όπου και πέθανε το 1800. Τα έργα του *«Γραμματική της Ελληνικής γλώσσης»* και *«Ερμηνεία εις το Δ' Βιβλίον της του Θεοδώρου Γαζή γραμματικής»* εκδόθηκαν το 1870 στο τυπογραφείο του Νικολάου Γλυκή στη Βενετία ενώ έγραψε και το *«Εγκώμιον Αικατερίνης Β'»*. Παραφράσεις και πραγματείες του Δανιήλ Κεραμέως που δεν είχαν εκδοθεί πριν την Μικρασιατική Καταστροφή φυλάσσονταν στη βιβλιοθήκη της Ευαγγελικής Σχολής Σμύρνης που πυρπολήθηκε το 1922.

## Παραπομπές


## Βιβλιογραφία
* Εγκυκλοπαίδεια Πάπυρος Λαρούς Μπριτάννικα, τ.28
* http://ikee.lib.auth.gr/record/128018/files/GRI-2011-7616.pdf

Κατηγορία:Έλληνες Χριστιανοί μοναχοί
Κατηγορία:Έλληνες συγγραφείς
Κατηγορία:Έλληνες λόγιοι του 18ου αιώνα
Ιδιωτική τραπεζική

Ο όρος **ιδιωτική τραπεζική** ή **εχέμυθη τραπεζική** (αγγλικά: *private banking*) αναφέρεται σε τραπεζικές, επενδυτικές και άλλες χρηματοοικονομικές υπηρεσίες που παρέχονται από τις τράπεζες στους ιδιώτες που επενδύουν πολύ μεγάλης τάξης μεγέθους αξίας περιουσιακά στοιχεία. Ο όρος «ιδιωτική» αναφέρεται στην εξυπηρέτηση των πελατών, η οποία προσφέρεται σε μία πιο προσωπική βάση από ότι στην πιο μαζική αγορά της λιανικής τραπεζικής, συνήθως μέσω ειδικών συμβούλων της τράπεζας. Δεν πρέπει να συγχέεται με τον όρο ιδιωτική τράπεζα, ο οποίος μπορεί να αναφέρεται σε μη συσταθέν σε ανώνυμη εταιρία τραπεζικό ίδρυμα, ή μπορεί να αναφέρεται σε μια μη εισηγμένη σε χρηματιστήριο εταιρία τραπεζικής δραστηριότητας, ή μπορεί να αναφέρεται σε τραπεζικό ίδρυμα μη διοικούμενο από το δημόσιο, ανάλογα με το ισχύον εταιρικό δίκαιο ανά κράτος.

Η λέξη «ιδιωτικό» παραπέμπει σε τραπεζικό απόρρητο, σε υπηρεσίες απόλυτης εχεμύθειας ως προς τον εύπορο πελάτη, σε υπηρεσίες ελαχιστοποίησης των φόρων με προσεκτική κατανομή των περιουσιακών στοιχείων ή με την απόκρυψη περιουσιακών στοιχείων από τις φορολογικές αρχές. Οι ελβετικές και ορισμένες υπεράκτιες τράπεζες έχουν επικριθεί για τη συνεργασία αυτή με άτομα που ασκούν φοροδιαφυγή ή δραστηριότητες όπως το ξέπλυμα χρήματος. Παρά το γεγονός ότι η φορο-απάτη είναι ποινικό αδίκημα στην Ελβετία, η φοροδιαφυγή είναι μόνο αστικό αδίκημα και δεν απαιτείται οι τράπεζες να κοινοποιούν πληροφορίες στις φορολογικές αρχές.

## Δείτε επίσης
*Υπεράκτια εταιρία

## Εξωτερικοί σύνδεσμοι
*υπηρεσίες «φορολογικής ενημέρωσης»
* Υπηρεσίες Ιδιωτικής Τραπεζικής
* Gold Personal Banking

Ιδιωτικη
Θεόδωρος Φλογαΐτης

Ο **Θεόδωρος Φλογαΐτης** (17 Σεπτεμβρίου 1848- 9 Φεβρουαρίου 1905) ήταν Έλληνας πολιτικός και συντάκτης.

## Βιογραφικά στοιχεία
Γεννήθηκε στις 17 Σεπτεμβρίου του 1848 στο Ναύπλιο. Εξελέγη βουλευτής. Απεβίωσε το 1905 στην Αθήνα.

## Συγγράμματα
Ο Φλογαΐτης συγκέντρωσε για πρώτη φορά όλους τους νόμους και τα διατάγματα της νεοσύστατης Ελλάδας, από της σύστασης του Βασιλείου μέχρι το 1886 και τα εξέδωσε σε πολλούς τόμους υπό τον τίτλο «Δικαστικοί Νόμοι της Ελλάδος μετά της Σχετικής Νομολογίας του Αρείου Πάγου».

## Πηγές

* Θεόδωρος Φλογαΐτης συνοπτικό βιογραφικό σημείωμα από το Ινστιτούτο Νεοελληνικών Ερευνών
* 

Κατηγορία:Έλληνες συγγραφείς του 19ου αιώνα
Κατηγορία:Βουλευτές Χαλκίδας
Η απαγωγή

**Η Απαγωγή** (αγγλικά: *Ransom*) είναι αμερικανική περιπέτεια παραγωγής 1996 σε σκηνοθεσία Ρον Χάουαρντ. Πρωταγωνιστεί ο Μελ Γκίμπσον στο ρόλο του Τομ Μάλεν, έναν επιχειρημαία του οποίος ο γιος πέφτει θύμα απαγωγής. Ο Τομ αρχικά είναι πρόθυμος να πληρώσει τα λύτρα αλλά στην πορεία αποφασίζει να αντιστρέψει τα πράγματα. Στην ταινία επίσης συμμετέχουν οι Ρενέ Ρούσο, Γκάρι Σινίζ, Ντιλρόι Λίντο, Λιβ Σράιμπερ, Λίλι Τέιλορ, Έβαν Χάντλερ και Ντόνι Γουόλμπεργκ.

Ο Γκίμπσον έλαβε υποψηφιότητα για Χρυσή Σφαίρα α' ανδρικού ρόλου και η ταινία ήταν η 5η μεγαλύτερη εισπρακτική επιτυχία του 1996 στην Αμερική και η 7η παγκοσμίως.

## Πλοκή
Ο Τομ Μάλεν είναι ένας εκατομμυριούχος που έχτισε την τύχη του δουλεύοντας σκληρά. Έχει μια πολύ όμορφη οικογένεια αλλά μια μέρα ο γιος του πέφτει θύμα απαγωγής. Είναι πρόθυμος να πληρώσει τα λύτρα, αλλά αποφασίζει να καλέσει το FBI, το οποίο κατορθώνει να πάει στο σπίτι του κρυφά. Όταν πηγαίνει να κάνει την ανταλλαγή, κάτι πηγαίνει στραβά. Ο απαγωγέας τον καλεί πάλι και ξαναπρογραμματίζει τη συνάντηση. Στο δρόμο ο Τομ αποφασίζει να μην πάει και εμφανίζεται στην τηλεόραση λέγοντας ότι τα λύτρα πρόκειται να τα δώσει ως ανταμοιβή σε αυτόν που θα βρει τον απαγωγέα. 

## Ηθοποιοί και Χαρακτήρες
* Μελ Γκίμπσον στο ρόλο του *Τομ Μάλεν*
* Γκάρι Σινίζ στο ρόλο του *Ντετέκτιβ Τζίμι Σέικερ*
* Ρενέ Ρούσο στο ρόλο της *Κέιτ Μάλεν*
* Μπρόουλι Νόλτε στο ρόλο του *Σον Μάλεν*
* Ντιλρόι Λίντο στο ρόλο του *Πράκτορα Λόνι Χόκινς*
* Λίλι Τέιλορ στο ρόλο της *Μαρίς Κόνερ*
* Λιβ Σράιμπερ στο ρόλο του *Κλαρκ Μπαρνς*
* Ντόνι Γουόλμπεργκ στο ρόλο του *Κάμπι Μπαρνς*
* Έβαν Χάντλερ στο ρόλο του *Μάιλς Ρόμπερτς*

## Box Office
* Προϋπολογισμός: 70.000.000 δολάρια
* Θέση ανοίγματος: 1η
* Πρεμιέρα (άνοιγμα τριημέρου): 34.200.000 δολάρια
* Εισπράξεις στην Αμερική: 136.400.000 δολάρια
* Παγκόσμιες εισπράξεις: 309.400.000 δολάρια

## Βραβεία & Υποψηφιότητες

## Παραπομπές


## Εξωτερικοί Σύνδεσμοι
*

Κατηγορία:Αμερικανικές ταινίες της δεκαετίας 1990
Κατηγορία:Ταινίες του 1996
Κατηγορία:Αγγλόφωνες ταινίες
Κατηγορία:Αμερικανικές αστυνομικές θρίλερ ταινίες
Κατηγορία:Αμερικανικές ψυχολογικές θρίλερ ταινίες
Κατηγορία:Ταινίες με απαγωγή
Κατηγορία:Ταινίες παραγωγής Touchstone Pictures
Κατηγορία:Ταινίες γυρισμένες στο Νιου Τζέρσεϊ
Χαράλαμπος Πρετεντέρης Τυπάλδος

Ο **Χαράλαμπος Πρετεντέρης Τυπάλδος** (1821 - 1885) ήταν Έλληνας επιστήμονας της ιατρικής και Καθηγητής Πανεπιστημίου.
## Βιογραφικά στοιχεία
Γεννήθηκε στο Ληξούρι της Κεφαλλονιάς στις 3 Αυγούστου 1821. Διδάχτηκε τα πρώτα του γράμματα στα Επτάνησα και μετέβη το 1840 στην Αθήνα, όπου γράφτηκε φοιτητής ιατρικής στο Οθώνειο Πανεπιστήμιο. Ένα χρόνο αργότερα πήγε στο Παρίσι, όπου τον Αύγουστο του 1846 διορίστηκε διδάκτωρ της Ιατρικής Σχολής του Παρισιού. Επέστρεψε στην πατρίδα του την Κεφαλλονιά το 1849 και συνέβαλε στην εξάλειψη της επιδημίας τύφου που είχε εξαπλωθεί ραγδαία. 

Από το 1851 διορίστηκε καθηγητής στην Ιατρική Σχολή της Ιονίου Ακαδημίας, και δίδαξε εκεί μέχρι την ένωση των Επτανήσων με την Ελλάδα, οπότε διορίστηκε Καθηγητής στο Εθνικό Πανεπιστήμιο. Δίδαξε τριάντα πέντε χρόνια. 

Εκτός αυτού ήταν δραστήριος πολιτικός. Εξελέγη δύο φορές βουλευτής Κεφαλληνίας στην Ιόνια Βουλή και εργάστηκε πολύ υπέρ της ένωσης των Επτανήσων με το Ελληνικό Βασίλειο. 

Το 1864 διορίστηκε βασιλικός αρχίατρος.

Απεβίωσε στις 29 Δεκεμβρίου 1885.
## Συγγράμματα
* Δημοσίευσε το 1846 λαμπρή διδακτορική διατριβή στο Παρίσι περί του τυφοειδούς πυρετού.
Δημοσίευσε επίσης τα εξής επιγράμματα:
* Maldiew orgniques du coeur. Paris 1846
* De l' entére-mésenterite typhoide, Paris 1846
* Du choléra épidemique et diphtheèrite, obreruéw à Céphalonie en 1850
* Περί της εν Κερκύρα χολέρας εν έτει 1855. Εν Κερκύρα 1856
* Περί των εν Κερκύρα επιδημικών νόσων 1862 - 63. Εν Κερκύρα 1863
* Περί της νόσου του Basedou ή του Graues. Εν τω «Ασκληπιώ» 1865
* Προοδευτική υδροαιμία (λίπωσις ύπατος, καρδίας και νεφρών). Εν τω «Ασκληπιώ» 1866
* Essai sur la pellagre obsercuee á Corfou, Athènes 1866
* Περί τυφοειδούς πυρετού (Κλινικόν μάθημα). Εν τω «Γαληνώ» 1881
* Η εν έτει 1869 ενσκήψασα εν Ελλάδι εγκαιφαλονωτιαία μηνυγγίτις. Αθήναι 1833
* Du tuphus pbservé à Athénes 1868. Athénes 1883
## Επιπλέον βιβλιογραφία
*Ετήσιον Ημερολόγιον του Έτους 1887/Βιογραφίαι

## Παραπομπές


## Πηγές
* Χαράλαμπος Πρετεντέρης Τυπάλδος συνοπτικό βιογραφικό σημείωμα από το Ινστιτούτο Νεοελληνικών Ερευνών
* 
* 

Κατηγορία:Έλληνες ιατροί του 19ου αιώνα
Κατηγορία:Έλληνες πανεπιστημιακοί του 19ου αιώνα
Κατηγορία:Έλληνες συγγραφείς του 19ου αιώνα
Κατηγορία:Βουλευτές της Ιονίου Βουλής
Θεοχάρης Χατζή Ηλία Λαπαθιώτης

Ο **Θεοχάρης Λαπαθιώτης** (1807 - 1886) ήταν Έλληνας αγωνιστής του 1821.
## Βιογραφικά στοιχεία
Γεννήθηκε στις 10 Ιανουαρίου 1807 στο χωριό Λάπηθος της Κύπρου. Ο πατέρας του ήταν σπουδαίο μέλος της Φιλικής Εταιρείας, αποκαλύφθηκε όμως το 1821 από την αλληλογραφία του και σφαγιάστηκε από τους Τούρκους. 

Ο Θεοχάρης καταδιώχτηκε και αναγκάστηκε να καταφύγει στα βουνά μέχρι το 1824, οπότε ήρθε κρυφά στην Ελλάδα. Κατατάχτηκε στο σώμα του οπλαρχηγού Ιωάννη Μπούσγου από τη Λιβαδειά. Πολέμησε και τιμήθηκε με το Παράσημο του Αγώνα. Το 1834 κατατάχτηκε στη Χωροφυλακή, και έφτασε έως τον βαθμό του ταγματάρχη. 

Πέθανε στην Αθήνα στις 2 Μαΐου 1886.
## Πηγές
* 

Κατηγορία:Κύπριοι αγωνιστές του 1821
Κατηγορία:Έλληνες αξιωματικοί της χωροφυλακής
Σπυρίδων Βελλίνης

Ο **Σπυρίδων Βελλίνης** (Ναύπλιο, 1818 - Σπέτσες, 3 Αυγούστου 1887) ήταν Έλληνας λόγιος και εκδότης της «Ιστορίας της Ελλάδος».

## Βιογραφικά στοιχεία
Γεννήθηκε στο Ναύπλιο το 1818. Πατέρας του ήταν ο πρωθιερέας Γεώργιος Βελλίνης, ο οποίος καταδιώχτηκε από τους Τούρκους διότι ήταν Φιλικός. Κατέφυγε στον Αλέξανδρο Υψηλάντη και έγινε μέλος του Ιερού Λόχου. Μητέρα του ήταν η Φωτεινή Παπαλεξοπούλου.

Ο νεαρός Σπυρίδων σπούδασε στο Παρίσι νομικά και επέστρεψε διδάσκοντας περί το 1846. Διορίστηκε στην δικαστική εξουσία μέχρι το 1852, οπότε πήρε σύζυγο την Ασπασία Πελώνη από τη Σύρο, παραιτήθηκε της δικαστικής θέσης του και εγκαταστάθηκε στο Ναύπλιο ως δικηγόρος. 

## Συγγράμματα
Ο Βελλίνης εξέδωσε το 1856 την πρώτη έκδοση της «Ιστορίας της Ελλάδας από την άλωση της Κωνσταντινούπολης μέχρι το 1821». Επανεκδόθηκε πιο ολοκληρωμένη το 1871. Έγραψε επίσης τα ποιήματα «η Κρήτη», «τα φρούρια της Κέρκυρας», «Τα πίπτοντα φύλλα του Μιλβωά» και «το Αρκάδι», καθώς και το ειδύλλιο «ο Καρασεβταλής».
Απεβίωσε στις Σπέτσες στις 3 Αυγούστου 1887.

## Πηγές
* Σπυρίδων Βελλίνης συνοπτικό βιογραφικό σημείωμα από το Ινστιτούτο Νεοελληνικών Ερευνών
* 

Κατηγορία:Έλληνες δικαστικοί
Κατηγορία:Έλληνες δικηγόροι του 19ου αιώνα
Κατηγορία:Έλληνες ιστορικοί του 19ου αιώνα
Κατηγορία:Έλληνες λόγιοι του 19ου αιώνα
Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες συγγραφείς του 19ου αιώνα
Φανταστική καταδίωξη

Η **Φανταστική Καταδίωξη** (αγγλικά: *Innerspace*) είναι ο τίτλος αμερικάνικης κωμωδίας φαντασίας του Τζο Ντάντε με τους Ντένις Κουέιντ, Μάρτιν Σορτ.

Η ταινία απέσπασε Όσκαρ οπτικών εφέ.

## Πλοκή
Ο Ταγκ Πέντελτον συμμετέχει σε ένα πείραμα σμίκρυνσης και οι επιστήμονες, αφού τον έχουν σμικρύνει, ετοιμάζονται να τον βάλουν στο σώμα ενός λαγού, μέσω μιας σύριγγας. Όμως, εκείνη τη στιγμή, κάποιοι άντρες εισβάλουν στο εργαστήριο και κλέβουν το μικροτσίπ που΄είναι απαραίτητο για να μεγαλώσει πάλι ο Ταγκ. Ένας επιστήμονας ξεφεύγει και για να σώσει τον Ταγκ, τον καρφώνει σε έναν ταμία ενός σούπερ μάρκετ. Τώρα ο Ταγκ και ο άτυχος ταμίας πρέπει να βρουν το δεύτερο μικροτσίπ για να μεγαλώσει ο Ταγκ, πριν τελειώσουν τα αποθέματα οξυγόνου του.

## Συντελεστές
*Σκηνοθέτης:  Τζο Ντάντε
*Ηθοποιοί: Ντένις Κουέιντ, Μάρτιν Σορτ, Μεγκ Ράιαν, Κέβιν Μακ Κάρθι
*Έτος: 1987

## Παραπομπές

Κατηγορία:Αμερικανικές ταινίες
Κατηγορία:Ταινίες παραγωγής Warner Bros.
Κατηγορία:Ταινίες του 1987
Κατηγορία:Αγγλόφωνες ταινίες
Κατηγορία:Ταινίες που κέρδισαν το Όσκαρ καλύτερων οπτικών εφέ
Κατηγορία:Αμερικανικές κωμικές ταινίες επιστημονικής φαντασίας
Γεώργιος Ζηνόπουλος

Ο **Γεώργιος Ζηνόπουλος** (1836 - 1886) ήταν Έλληνας πολιτικός.

## Βιογραφικά στοιχεία
Γεννήθηκε στην Ευρυτανία το 1836. Αρχικά διορίστηκε υπάλληλος στην Αστυνομία. Με την ίδρυση της κυβερνήσεως του Αλέξανδρου Μαυροκορδάτου προσελήφθη ως ιδιαίτερος γραμματέας αυτού. Μετά την ένωση των Επτανησίων με την Ελλάδα απεστάλη μαζί με τον Θρασύβουλο Ζαΐμη, ως Γενικός Γραμματέας αυτού, προς εγκατάσταση των νέων αρχών.

Ως ανώτερος υπάλληλος άρχισε μαζί με τον Θεόδωρο Δεληγιάννη την έκδοση της Ελληνικής Νομοθεσίας.

Διορίστηκε Νομάρχης Κυκλάδων, και πήγε το 1878 με αποστολή στην Πρέβεζα για να διαπραγματευτεί με τους Τούρκους.

Εκλέχτηκε βουλευτής Ευρυτανίας.

Πέθανε απρόοπτα στις 11 Μαΐου 1886.

## Πηγές
* Γεώργιος Ζηνόπουλος συνοπτικό βιογραφικό σημείωμα από το Ινστιτούτο Νεοελληνικών Ερευνών
* 

Κατηγορία:Νομάρχες Κυκλάδων
Κατηγορία:Βουλευτές Ευρυτανίας
Γκόγκας Δαγκλής

Ο **Γκόγκας Δαγκλής** (1762- 1808) υπήρξε Έλληνας αγωνιστής πριν από την Ελληνική Επανάσταση του 1821.

## Βιογραφικά στοιχεία
Ήταν ένας από τους πρώτους οπλαρχηγούς στο Σούλι. Οι Σουλιώτες κατοικούσαν σε 11 χωριά, ήταν χωρισμένοι δε σε 47 πατριές (φατριές) ή "φάρες" όπως τις αποκαλούσαν. Οι σημαντικότερες έφεραν τα ακόλουθα επώνυμα, αλφαβητικά:

Είχε την προσωνυμία ' Τουρκοφάγος ' . Πολέμησε μαζί με τον Φώτο Τζαβέλλα για την ελευθερία του Σουλίου . 

Μετά την καταστροφή του Σουλίου το 1803 κατέφυγε μαζί με τους στρατιώτες του στα Επτάνησα και κατατάχτηκε ως εκατόνταρχος στον ρωσικό στρατό. Πολέμησε στην Τένεδο το 1808, όπου τραυματίστηκε σοβαρά και πέθανε μετά από λίγες μέρες.

Γιος του ήταν ο Ναστούλης και ο Γιώτης

## Πηγές
* 

Κατηγορία:Οπλαρχηγοί του 1821
Παύλος Βενιζέλος

Ο **Παύλος Βενιζέλος** (23 Δεκεμβρίου 1830 - 12 Αυγούστου 1886) υπήρξε Έλληνας προξενικός υπάλληλος του 19ου αιώνα.

## Βιογραφικά στοιχεία
Η καταγωγή του ήταν από την ιστορική οικογένεια της Αθήνας. Πατέρας του ήταν ο Παλαιολόγος Βενιζέλος, δημογέροντας της πόλης κατά την επανάσταση του 1821. Μητέρα του ήταν η Ευφημία, το γένος Μοίρα, αδελφοί του ήταν ο Μιλτιάδης, και Αλέξανδρος Βενιζέλος.

Γεννήθηκε στην Αίγινα στις 23 Δεκεμβρίου 1830. Αφού σπούδασε κατέφυγε στο Βουκουρέστι, όπου εγκαταστάθηκε ως δικηγόρος του Γενικού Προξενείου. Επέστρεψε στην Ελλάδα το 1863 και συνέχισε την υπηρεσία του στον προξενικό κλάδο. Υπηρέτησε στην Βάρνα, Προύσα, Χίο και στα Δαρδανέλια ως Πρόξενος επί δεκαετία. 

Τιμήθηκε με το Ελληνικό Παράσημο και απεβίωσε νέος στις 12 Αυγούστου 1886.

## Πηγές
* Παύλος Βενιζέλος συνοπτικό βιογραφικό σημείωμα από το Ινστιτούτο Νεοελληνικών Ερευνών
* 

Κατηγορία:Έλληνες δικηγόροι του 19ου αιώνα
Κατηγορία:Έλληνες διπλωμάτες
Κατηγορία:Βιογραφία-επέκταση
Κατηγορία:Οικογένεια Μπενιζέλου
Περικλής Α. Μαυρομιχάλης

Ο **Περικλής Μαυρομιχάλης** (1830 - 1886) ήταν Έλληνας στρατιωτικός και πολιτικός.
## Βιογραφικά στοιχεία
Ήταν γιος του νεώτερου των αδελφών του Πετρόμπεη, του υποστράτηγου Αντωνίου. Γεννήθηκε με την λήξη της επανάστασης τον Ιούνιο ή Ιούλιο του 1830. Κατατάχτηκε το 1848 στο ιππικό ως απλός στρατιώτης, και προάχτηκε μέχρι το 1854 σε ανθυπασπιστή.

Από το 1864 ο Περικλής Μαυρομιχάλης έλαβε ενεργό μέρος στην πολιτική, διατελώντας από το έτος αυτό μέχρι το 1878 βουλευτής Καλαμών. Το 1878 παραιτήθηκε του βουλευτικού αξιώματος και ξανακατέλαβε την στρατιωτική του θέση για να πολεμήσει υπέρ της πατρίδας. Από τότε παρέμεινε στον στρατό και προήχθη τελικά σε διοικητή του Α' Συντάγματος του ιππικού. 

Απεβίωσε στις 14 Φεβρουαρίου 1886.
## Πηγές
* Περικλής Μαυρομιχάλης συνοπτικό βιογραφικό σημείωμα από το Ινστιτούτο Νεοελληνικών Ερευνών
* 

Κατηγορία:Έλληνες αξιωματικοί του ιππικού
Κατηγορία:Βουλευτές Μεσσηνίας
Ιωάννης Παλαμήδης

Ο **Ιωάννης Παλαμήδης** (θαν. 1886) ήταν Έλληνας πολιτικός.

## Βιογραφικά στοιχεία
Πατέρας του ήταν ο Ρήγας Παλαμήδης. Σπούδασε στην Γερμανία και την Γαλλία και επέστρεψε το 1862 στην Ελλάδα. Διορίστηκε στην Κωνσταντινούπολη Γενικός Γραμματέας του Εμπορικού Γραφείου και αργότερα στην Σμύρνη και στο Κάιρο ως Γενικός Πρόξενος της Ελλάδας. 

Απεβίωσε στο Παρίσι τον Ιούλιο του 1886.

## Πηγές
* Ιωάννης Παλαμήδης συνοπτικό βιογραφικό σημείωμα από το Ινστιτούτο Νεοελληνικών Ερευνών
* 

Κατηγορία:Έλληνες διπλωμάτες
Κατάλογος νησιών στη Μεσόγειο

Ο παρακάτω αποτελεί κατάλογο νησιών που βρίσκονται στη Μεσόγειο θάλασσα ταξινομημένα κατά έκταση. Καταλογογραφούνται μόνο τα νησιά με έκταση μεγαλύτερη των 5 τετραγωνικών χιλιομέτρων. Αναφέρεται επίσης ο πληθυσμός τους και άλλα πληροφοριακά στοιχεία για αυτά.

## Νησιά με έκταση πάνω από 5 τετρ. χλμ.

## Παραπομπές


## Εξωτερικοί σύνδεσμοι
* Duplančić Leder, T.; Ujević, T.; Čala, M. (2004): COASTLINE LENGTHS AND AREAS OF ISLANDS IN THE CROATIAN PART OF THE ADRIATIC SEA DETERMINED FROM THE TOPOGRAPHIC MAPS AT THE SCALE OF 1:25.000, Geoadria, Vol. 9, No. 1, 5-32.
* Republic of Croatia Central Bureau of Statistics 


Μεσογειακων νησιων ανα εκταση
Ευρυσθένης Γκίζας

Ο **Ευρυσθένης Γκίζας** (1863-1903) υπήρξε Έλληνας πλαγιαυλητής (φλαουτίστας) μουσικός του 19ου αιώνα.

## Βιογραφικά στοιχεία
Γεννήθηκε στην Αθήνα το 1863. Ο πατέρας του ήταν διευθυντής ορφανοτροφείου. Πέθανε όταν ο Ευρυσθένης ήταν μωρό και τον πήραν στο ορφανοτροφείο που ήταν διευθυντής ο πατέρας του. 

Από μικρός έπαιζε φλογέρα, και γι'αυτό το ορφανοτροφείο τον έστειλε στο ωδείο. Είχε τόσο πολύ ταλέντο, που ο Ρενιέρης τον συνέστησε στον υπουργό Λομβάρδο με την καλή συμβουλή να τον στείλει με υποτροφία στο εξωτερικό.

Το 1883 ο νεαρός Ευρυσθένης φτάνει με το τρένο στην Βιέννη. Αποφοίτησε με άριστα από την μουσική σχολή της Βιέννης, και περιόδευσε στην Τεργέστη, Οδησσό, στην Αθήνα, και την Κέρκυρα κάνοντας θριαμβευτικές μουσικές παραστάσεις.

Σε μια παράσταση είχε τόση επιτυχία, ώστε κάποιος θεατής του υποσχέθηκε την οικονομική ενίσχυση για νέα υποτροφία στο Παρίσι. Δεν πρόλαβε όμως να την πραγματοποιήσει. 

Ο Ευρυσθένης Γκίζας υπήρξε το 1ο φλάουτο της ορχήστρας της όπερας της Βιέννης όπως και  της συμφωνικής ορχήστρας υπό τον Gustav Mahler. 

Ήταν ο άνθρωπος που βοήθησε τον Μανώλη Καλομοίρη και την μητέρα του κατά το δεύτερο έτος της εγκατάστασης τους  στην Βιέννη το 1901, προκειμένου ο νεαρός Καλομοίρης να έχει κατάλληλο χώρο για την διαβίωσή του ώστε να σπουδάσει στο Ωδείο της πόλης . 

Είχε σύζυγο Γερμανίδα από το Αμβούργο,την οποία υπεραγαπούσε παρά τον δύστροπο χαρακτήρα της .

Πέθανε το 1903 από ερυσίπελας  και ετάφη  στους κοινούς τάφους  των πτωχών στη Βιέννη.

Την δαπάνη της κηδείας του ανέλαβε η  όπερα της Βιέννης.

Η εξόδιος ακολουθία τελέσθηκε στην Ελληνική εκκλησία της πόλης και σε αυτήν παρευρέθηκαν ολόκληρο το προσωπικό της όπερας με επικεφαλή  τον ίδιο τον Gustav Mahler .

Πηγή: Μανώλης Καλομοίρης, Η ζωή και η τέχνη μου , Αθήνα , Νεφέλη 1988, σελ.60, 70, 71

## Πηγές
* Ευρυσθένης Γκίζας συνοπτικό βιογραφικό σημείωμα από το Ινστιτούτο Νεοελληνικών Ερευνών
* 

Κατηγορία:Φλαουτίστες
Κατηγορία:Έλληνες μουσικοί
Δημήτριος Τριγγέτας

Ο **Δημήτριος Δ. Τριγγέτας** (1814 - 19 Μαΐου 1886) υπήρξε Έλληνας στρατιωτικός και πολιτικός που είχε εκλεγεί πολλές φορές βουλευτής και διετέλεσε τρεις φορές υπουργός.

## Βιογραφικά στοιχεία
Γεννήθηκε στην Κορώνη τον Νοέμβριο του 1814. Πατέρας του ήταν ο Διονύσιος Τριγγέτας.

Μπήκε στο Κεντρικό Στρατιωτικό Σχολείο (στη Σχολή Ευελπίδων) και αποφοίτησε με τον βαθμό του ανθυπασπιστή, και κατατάχτηκε στο σώμα του Μηχανικού την 1η Νοεμβρίου του 1833. Πήρε προαγωγή σε βαθμό λοχαγού το 1847 και υπηρέτησε ως Διευθυντής του Μηχανικού στο Ναύπλιο μέχρι το 1859, οπότε έγινε ταγματάρχης και αποχώρησε από την διεύθυνση. 

Με την μεταπολίτευση ανέλαβε την Διεύθυνση των Βασιλικών Ανακτόρων και ταυτόχρονα διορίστηκε τον Οκτώβριο του 1862 Γενικός Γραμματέας του Υπουργείου των Στρατιωτικών. Από εκεί ακολούθησε πολιτική καριέρα, εκλέχτηκε πολλές φορές βουλευτής Πυλίας (αρχικά στη Β' Εθνική Συνέλευση του 1862) και χρημάτισε συγχρόνως Υπουργός των Στρατιωτικών το 1864 στην Κυβέρνηση Δημητρίου Βούλγαρη και Θ. Ζαΐμη. Έγινε Αντισυνταγματάρχης το 1868 και διετέλεσε Υπουργός των Ναυτικών επί του Υπουργείου Ζαΐμη μέχρι της 27ης Δεκεμβρίου του 1869.

Διορίστηκε Γενικός Πρόξενος στην Αλεξάνδρεια, και τον Φεβρουάριο του 1874 ξαναέγινε Υπουργός των Στρατιωτικών.

Τιμήθηκε με το παράσημο των Ταξιαρχών.

Απεβίωσε στην Αθήνα στις 19 Μαΐου 1886.
## Αναφορές

## Πηγές
* Δημήτριος Τριγγέτας συνοπτικό βιογραφικό σημείωμα από το Ινστιτούτο Νεοελληνικών Ερευνών
* 

Κατηγορία:Έλληνες αξιωματικοί του μηχανικού
Κατηγορία:Έλληνες υπουργοί Στρατιωτικών
Κατηγορία:Έλληνες υπουργοί Ναυτικών
Βρωμιούχο ασβέστιο

Το **βρωμιούχο ασβέστιο** είναι άλας με χημικό τύπο CaBr2. Οι κρύσταλλοί του είναι άχρωμοι, με πυκνότητα 3,35 gr/cm3. Το άνυδρο άλας έχει σημείο τήξης 742οC. Διαλύεται εύκολα στο νερό (594 gr ανά 100 gr H2Ο στους 0οC). Το κρυσταλλικό ένυδρο άλας CaBr2. 6H2Ο έχει σημείο τήξης 38,2οC. Το βρωμιούχο ασβέστιο λαμβάνεται από την αντίδραση βρωμίου με γάλα ασβεστίου παρουσία αμμωνίας. Χρησιμοποιείται στην παρασκευή ευαισθητοποιημένου φωτογραφικού υλικού.

## Πηγές
Βρωμιούχο ασβέστιο

Κατηγορία:Άλατα
Κατηγορία:Ανόργανες ενώσεις βρωμίου
Κατηγορία:Ενώσεις ασβεστίου
Μιχαήλ Μ. Σοφιανός

Ο **Μιχαήλ Σοφιανός** (1811 - 24 Ιουλίου 1887) υπήρξε Έλληνας στρατιωτικός του 19ου αιώνα.

## Βιογραφικά στοιχεία
Γεννήθηκε στην Κωνσταντινούπολη τον Ιούλιο του 1811 και υπήρξε ένας των πρώτων μαθητών της Σχολής Ευελπίδων το 1831. Αποφοίτησε με βαθμό του ανθυπολοχαγού και κατατάχτηκε στο Πυροβολικό. Υπηρέτησε σαράντα τέσσερα χρόνια και προάχθηκε μέχρι τον βαθμό του υποστράτηγου.

Συμπλήρωσε την ευρύτερη μόρφωσή του στο εξωτερικό και θεωρείτο από τους ικανότερους αξιωματικούς καθηγητές. Χρημάτισε καθηγητής των ανώτερων μαθηματικών και της οχυρωτικής στην Στρατιωτική Σχολή των Ευελπίδων.

Απεβίωσε στην Αθήνα στις 24 Ιουλίου 1887.

## Συγγράμματα
Ήταν ο πρώτος που έγραψε μεθοδικό βιβλίο διδασκαλίας μαθηματικών.http://www.lib.uoi.gr/collection/auth_results.php?ALXSearch_String=%D3%EF%F6%E9%E1%ED%FC%F2%20%CC%E9%F7%E1%DE%EB

## Παραπομπές

## Πηγές
* Μιχαήλ Σοφιανός συνοπτικό βιογραφικό σημείωμα από το Ινστιτούτο Νεοελληνικών Ερευνών
* 
* 

Κατηγορία:Έλληνες αξιωματικοί του πυροβολικού
Κατηγορία:Έλληνες μαθηματικοί
Μιχαήλ Σοφιανός

Με το όνομα **Μιχαήλ Σοφιανός** μπορεί να αναφέρονται τα εξής πρόσωπα:
* Ο Μιχαήλ Σοφιανός (λόγιος), του 16ου αιώνα
* Ο Μιχαήλ Σοφιανός (Χίος), λόγιος του 16ου αιώνα
* Ο Μιχαήλ Μ. Σοφιανός, (1811 - 1887), στρατιωτικός του 19ου αιώνα
Ιχθυογεννητική

Η **ιχθυογεννητική** ασχολείται με την παραγωγή ιχθυδίων. Αποτελείται από τους τομείς πολλαπλασιασμού φυτοπλαγκτού και ζωοπλαγκτού, ωρίμανσης γεννητόρων, «τεχνητής» γονιμοποίησης, επώασης αυγών και νυμφικής ανάπτυξης.

Το παραχθέν φυτοπλαγκτόν αποτελεί την τροφή του ζωοπλαγκτού. Οι εκκολαφθείσες προνύμφες, αφού καταναλώσουν τον λεκιθικό σάκο (ενδογενής διατροφή) εκτρέφονται με το παραχθέν ζωοπλαγκτόν μέχρι τη μεταβίβασή τους στο στάδιο τεχνητής ιχθυοτροφής.

Κατηγορία:Ιχθυολογία
Κατηγορία:Βιομηχανία κρέατος
Κατηγορία:Βιομηχανική γεωργία
Λίβερπουλ (αποσαφήνιση)

Το όνομα Λίβερπουλ (Liverpool) μπορεί να αναφέρεται στα παρακάτω:

*Στην πόλη της Αγγλίας, Λίβερπουλ.
*Στην ποδοσφαιρική ομάδα της ομώνυμης πόλης, Λίβερπουλ Φ.Κ..
*Στον πρόεδρο της Ντομίνικας, Νίκολας Λίβερπουλ

## Δείτε επίσης
*Πανεπιστήμιο Λίβερπουλ (αποσαφήνιση)
Αθλητική Ένωση Μουζακίου Αργιθέας

Η **Αθλητική Ένωση Μουζακίου Αργιθέας** είναι ομάδα της πόλης του Μουζακίου Καρδίτσας. Η Α.Ε. Μουζακίου ιδρύθηκε το 2003 μετά από συγχώνευση των ομάδων Πρόοδος Μουζακίου και Α.Ε Λαζαρίνας. Σήμα της ομάδας είναι το άλογο και χρώματα το κίτρινο και μαύρο.

## Ιστορία
Οι πρώτες επιτυχίες του συλλόγου ήρθαν την περίοδο 2008-09 όπου κατέκτησε το πρωτάθλημα της Α΄ ερασιτεχνικής κατηγορίας Καρδίτσας και την άνοδο στην Δ΄ Εθνική για πρώτη φορά στην ιστορία της ομάδας, νικώντας στον αγώνα μπαράζ την Α.Ε. Ήφαιστος.

Επίσης την ίδια χρονιά αναδείχθηκε και κυπελλούχος Καρδίτσας νικώντας στον τελικό με 2-0 τον ΑΟΚ στο Δημοτικό Στάδιο Καρδίτσας.

Την αγωνιστική περίοδο 2009-10 στην πρώτη της συμμετοχή στον 4ο όμιλο της Δ΄ Εθνικής, κατάφερε να παραμείνει, τερματίζοντας στην 10η θέση. Μετά από αρκετά ανεπιτυχή αποτελέσματα βρέθηκε την σεζόν 2013-14 στη Β΄ κατηγορία. Εκείνη την χρονιά κέρδισε την άνοδο στο Α1 κατηγορία και η ανάκαμψη είχε έρθει. Την σεζόν 2014-15 τερμάτισε 1η στην Α1 κατηγορία και κέρδισε την άνοδο στην Α΄ κατηγορία.

Η Α.Ε. Μουζακίου είχε επιστρέψει για τα καλά την σεζόν 2015-16 με πολύ ανανεωμένο και πολύ ταλαντούχο ρόστερ. Κατετάγη στην 4η θέση και συμμετείχε στα πλέι οφ όπου δεν κατάφερε να κερδίσει κάτι.

## Τίτλοι
* **1** Πρωτάθλημα Ε.Π.Σ. Καρδίτσας: 2009.
* **1** Κύπελλο Ε.Π.Σ. Καρδίτσας: 2009.

## Παραπομπές


Κατηγορία:Αθλητικοί σύλλογοι Καρδίτσας
Κατηγορία:Ιδρύσεις αθλητικών συλλόγων το 2003
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 2003
Πανεπιστήμιο Λίβερπουλ (αποσαφήνιση)

Ο όρος **Πανεπιστήμιο Λίβερπουλ** μπορεί να αφορά κάποιο από τα παρακάτω εκπαιδευτικά ιδρύματα:

*Πανεπιστήμιο Λίβερπουλ (University of Liverpool)
*Πανεπιστήμιο Λίβερπουλ Χόουπ (Liverpool Hope University)
*Πανεπιστήμιο Λίβερπουλ Τζον Μουρς (Liverpool John Moores University) 

## Δείτε επίσης
*Λίβερπουλ (αποσαφήνιση)